section_heading: Azerbajdžan i Iran
paragraph_text: mini|lijevo|<center>Slikovni zidni tepih iz Sardruda u ranoj fazi tkanja. U Azerbajdžanu tematski zidni tepisi ili tepih-slike (perzijski: تابلو فرش) imaju drevnu povijest i bogatu tradiciju. Nastali su u južnom gradu Tabrizu u Iranu u 16. stoljeću, kada je u Tabrizu cvala škola minijatura, što je dovelo do procvata drugih vrsta dekorativnih umjetnosti (primijenjenog slikarstva, arhitektonskih ukrasa, nakita i sl.). Isti umjetnici su stvarali skice i crteže za bogate tepihe, posvećene raznovrsnom lovu, ratu, ljubavi i dvorskom životu. Vrlo kvalitetna vuna i fine pređe, kao i visoka gustoća i elegantna podloga su neke od glavnih tehničkih odlika ovih tepiha. Danas je glavno središte slikovnih tepiha grad Sardrud u iranskoj pokrajini Istočni Azarbajdžan gdje se proizvode tepisi s tradicionalnim prizorima, ali i kopije umjetničkih slika.